hotchpotch/miracl-hf-unified huggingface dataset:
Lessay
Lessay on kunta Ranskassa Manchen departementissa Normandian alueella. Se sijaitsee Ayjoen varrella Englannin kanaalin rannikolla. Kunnan tärkein nähtävyys on sen 1000-luvulta peräisin oleva luostari "Abbaye Sainte-Trinité de Lessay". Luostari tuhoutui täysin toisessa maailmansodassa, mutta se on täysin entisöity. Kesäisin luostarissa järjestetään klassisen musiikin festivaali "Les Heures Musicales de l’Abbaye de Lessay".
1. tammikuuta 2016 "Angoville-sur-Ay"n kunta yhdistyi Lessayn kuntaan.
Ghost (Jamie-Leen kappale)
Ghost () on saksalaislaulaja Jamie-Leen kappale, jolla hän edusti Saksaa . Se julkaistiin 13. maaliskuuta 2016. Kappaleen on säveltänyt Anna Leyne, Thomas Burchia ja Conrad Hensel ja sanoittanut Anna Leyne.
Kappale kilpaili Eurovision laulukilpailun finaalissa, jossa se sai 11 pistettä, ja jäi viimeiselle sijalle.
You’re Not Alone (kappale)
You’re Not Alone () on englantilaislaulajien Joen ja Jaken kappale, jolla he edustivat Iso-Britanniaa . Se julkaistiin 14. maaliskuuta 2016. Kappaleen ovat säveltäneet ja sanoittaneet Matt Schwartz, Justin J Benson ja S. Kanes.
Kappale kilpaili Eurovision laulukilpailun finaalissa, jossa se sai 62 pistettä, ja jäi sijalle 24.
Hjalmar Grahn
Georg Hjalmar Grahn (20. heinäkuuta 1882 Kotka – 26. helmikuuta 1949 Tukholma) oli suomalainen myöhemmin Ruotsiin siirtynyt taidemaalari.
Grahn opiskeli Suomen Taideyhdistyksen piirustuskoulussa vuosina 1903–1904. Hän osallistui Suomen Taiteilijain näyttelyihin vuosina 1909, 1910, 1915 ja 1916. Grahn muutti vuonna 1917 Ruotsiin ja hänestä tuli Ruotsin kansalainen vuonna 1924.
Rieselin luku
Lukuteoriassa Rieselin luku on sellainen pariton luonnollinen luku "k", että kaikki luvut muotoa formula_1 ovat yhdistettyjä lukuja, kun "n" on mikä tahansa luonnollinen luku. Toisin sanoen joukon
formula_2
kaikki alkiot ovat yhdistettyjä lukuja.
Vuonna 1956 Hans Riesel todisti, että luvulla 509203 on tämä ominaisuus. Hän todisti myös, että sama ominaisuus on luvuilla 509203 + 11184810"m" (kaikilla luonnollisilla luvuilla "m"). Tästä seuraa, että Rieselin lukuja on äärettömän monta.
Jos luku on sekä Rieselin luku että Sierpinskin luku, niin sitä sanotaan Brierin luvuksi.
Alvar Kangasmaa
Alvar Edvard (Aapo) Kangasmaa (ent. "Hedman", 22. heinäkuuta 1883 Lahti – 27. heinäkuuta 1951 Helsinki) oli suomalainen taidemaalari.
Kangasmaan vanhemmat olivat asemapäällikkö Frans Johan Hedman (1827–1885) ja Amanda Margareta Stenij (1855–1943). Hän opiskeli Taideteollisessa keskuskoulussa vuonna 1900, Suomen Taideyhdistyksen piirustuskoulussa vuosina 1900–1901 ja Helsingin yliopiston piirustussalissa. Hän osallistui Suomen Taiteilijain näyttelyihin vuosina 1923, 1926 ja 1931. Kangasmaa toimi piirtäjänä ja kuvittajana.
Eino Heljo
Eino Herman Heljo (25. marraskuuta 1884 Hämeenkyrö – 16. toukokuuta 1959) oli suomalainen taidemaalari.
Heljo opiskeli Suomen Taideyhdistyksen piirustuskoulussa vuosina 1905–1908 ja Pariisissa Académie Colarossissa 1913. Hän osallistui Suomen Taiteilijain näyttelyihin vuosina 1915 ja 1916.
Evert Kaukonen
Evert Kaukonen (20. joulukuuta 1900 Uuras – 20. joulukuuta 1971) oli suomalainen taidemaalari.
Kaukonen osallistui Suomen Kuvataidejärjestöjen Liiton näyttelyihin vuosina 1955, 1956, 1958, 1959, 1962 ja 1963. Hänen töitään oli näytteillä ulkomailla Leningradissa 1965, Marseillessa 1967 sekä Bergenissä, Oslossa ja Tanskassa 1968.
Agano-luokka
Agano-luokka () oli Keisarillisen Japanin laivaston neljän aluksen muodostama kevyt risteilijäluokka, jonka alukset oli nimetty jokien mukaan. Luokan alukset osallistuivat useisiin sotatoimiin toisessa maailmansodassa.
Alma Juden
Alma Charlotta Juden (21. tammikuuta 1854 Porvoo – 21. huhtikuuta 1914) oli suomalainen taidemaalari.
Juden opiskeli yksityisesti Johan Knutsonin, Sofie Nordströmin, Adolf von Beckerin, Berndt Lindholmin ja Hjalmar Munsterhjelmin johdolla ja lisäksi hän opiskeli kahden vuoden ajan Pariisissa Académie Julianissa. Juden osallistui Suomen Taiteilijain näyttelyihin vuosina 1895, 1896, 1897, 1898, 1899, 1901 ja 1902.
Ray Santiago
Ray Santiago (s. 15. kesäkuuta 1984 New York) on yhdysvaltalainen näyttelijä.
Santiago valmistui Fiorello H. LaGuardia High Schoolista vuonna 2002. Hänen tunnetuimmat roolinsa elokuvissa ovat "Painajainen perheessä", "Girlfight" ja "The Sasquatch Dumpling Gang".
Kalle Havas
Kalle Artturi Havas (9. tammikuuta 1898 Tampere – 24. joulukuuta 1936 Helsinki) oli suomalainen valokuvaaja ja taidemaalari.
Havaksen vanhemmat olivat poliisikonstaapeli Kaarlo Edvard Henriksson, myöh. Havas ja Ida Havas. Hän opiskeli Suomen Taideyhdistyksen piirustuskoulussa 1916–1917. Havas osallistui Suomen Taiteilijain näyttelyihin vuosina 1921, 1922, 1923, 1925 sekä 1926–1930. Havas oli valokuvaajana useissa 1920-luvulla ja 1930-luvun alussa valmistuneissa Suomi-Filmi Oy:n elokuvissa. Havas asui 1920–1926 Vammalassa jossa hänellä oli oma valokuvaamo. Havaksen valokuvanegatiiveja on Tyrvään seudun museon, Suomen valokuvataiteen museon ja Helsingin kaupunginmuseon kokoelmissa.
Havas oli naimisissa vuodesta 1925 valokuvaaja Impi Karin Ilolan kanssa. Heidän poikansa on arkkitehti Heikki Havas (s. 1926).
Venäjä-mielisyys
Venäjä-mielisyys on positiivista suhtautumista Venäjään. Krimin niemimaalla ja Itä-Ukrainassa on Venäjä-mielisiä ihmisiä, jotka ovat separatisteja. Useat Venäjä-mieliset ovat etnisesti venäläisiä, mutta myös etnisesti ei-venäläiset voivat olla Venäjä-mielisiä. Nykyään Venäjä-mielisyys liittyy presidentti Vladimir Putinin kannattamiseen sekä länsivastaisuuteen. Suomen historiassa Snellmanin johtamien fennomaanien Venäjä-mielisyys oli vastaus svekomaanien Ruotsi-mielisyydelle. Dosentti Johan Bäckmania on luonnehdittu Venäjä-mieliseksi.
Tapahtumatutkimus
Tapahtumatutkimus () tutkii taloustieteessä tiettyjen yksittäisten tapahtumien vaikutusta osakkeiden hintojen muutoksiin. Koska osakemarkkinoiden hinnat vaihtelevat jatkuvasti, tapahtumatutkimuksen suurin haaste on "eristää" se osa hinnanmuutoksesta, joka on seurausta yksittäisestä tapahtumasta tai uutisesta.
Dow-teoria
Dow-teoria (engl. "Dow theory") on nimetty keksijänsä Charles Dowin mukaan ja sitä on yleisesti ottaen pidetty teknisen analyysin esi-isänä. Dow-teorian tavoitteena on tunnistaa pitkän aikavälin trendejä osakemarkkinoiden hinnoissa. Kaksi eniten käytettyä indikaattoria Dow-teorian analyyseissä ovat "Dow Jones Industrial Average" (DJJA) sekä "Dow Jones Transportation Average" (DJTA).
Charles Dowin teorian mukaan osakemarkkinoiden hintoihin vaikuttaa samanaikaisesti kolmen eri tason muutosvoimia:
Päätrendi vaikuttaa hintatasojen vaihteluihin pitkällä aikavälillä vaihdellen useista kuukausista jopa useisiin vuosiin. Keskitason trendin hinnanmuutokset sen sijaan ovat lyhyen aikavälin hetkellisiä poikkeamia pitkän aikavälin päätrendistä. Tämän vuoksi keskitason trendin hintavaihtelut eliminoituvatkin suhteellisen nopeasti erilaisten korjausten vuoksi, kun osakkeiden hinnat palaavat noudattamaan pitkän aikavälin päätrendiä. Pienehkön trendin hintavaihtelut puolestaan ovat päivittäisiä hintatason vaihteluita, joiden merkitys on vähäinen.
Pekka-koira
Pekka-koira (myös Vahti-Pekka) on Emil Cedercreutzin vuonna 1932 valmistunut ja silloisen Salus-sairaalan edessä vuonna 1934 paljastettu pronssiveistos. Suurikokoinen saksanpaimenkoira on Helsingin Kaivopuistossa Itäisellä puistotiellä. Nykyisin paikalla on Wihurin tutkimuslaitos.
Älyä, alttiutta ja kauneutta huokuvan veistoksen mallina oli taiteilijan oma Pekka-koira 1930-luvulla. Sairaalan henkilökunta kutsui veistosta Vahti-Pekaksi.
Toisen maailmansodan jälkeen sotasokeita varten perustettu Opaskoirayhdistys lahjoitti ensimmäisen kouluttamansa opaskoiran, Turren, sodassa näkönsä menettäneelle veteraanille. Lahjoitus sai paljon julkisuutta ja monet luulivat Kaivopuiston Vahti-Pekan olleen Turre-koiran näköispatsas.
Veistoksen alkuperäinen kipsimalli (1932) on Harjavallassa Emil Cedercreutzin museossa. Vuonna 2018 veistoksen täysikokoinen pronssivalos pystytettiin myös Emil Cedercreutzin museon veistospuistoon.
Emil Cedercreutz tunnettiin eläinrakkaana ihmisenä ja eläinaiheisten teosten tekijänä. Hänen tuotantoonsa kuuluu useita hevosaiheisia julkisia teoksia kuten Helsingin Varsapuistikon tammaa ja varsaa esittävä "Äidinrakkaus". Cedercreutz oli myös ensimmäisiä suomalaisia niin sanottuja kuvanveiston impressionisteja, jotka toivat arkipäiväiset tilanteet suomalaiseen veistotaiteeseen.
Oskar Elenius
Oskar Elenius (16. toukokuuta 1884 Valkeala – 20. kesäkuuta 1965) oli suomalainen opettaja ja taidemaalari.
Eleniuksen vanhemmat olivat metsätyönjohtaja Anton Elenius ja Maria Hartonen. Elenius opiskeli Taideteollisessa keskuskoulussa 1904–1907 ja Suomen Taideyhdistyksen piirustuskoulussa 1906-1907. Hän osallistui Suomen Taiteilijain näyttelyihin vuosina 1907 ja 1908. Elenius oli piirustuksen opettajana Taideteollisessa keskuskoulussa 1920–1930 sekä työväenopistossa 1929–1930. Vuodesta 1930 alkaen hän toimi opettajana ja johtajana maalariammattikoulussa.
Oskar Eleniuksen vanhempi veli oli rehtori ja kirjailija Edvard Elenius.
Ōyodo-luokka
Ōyodo-luokka oli Keisarillisen Japanin laivaston kahden aluksen muodostama kevyt risteilijäluokka.
Luokan alukset tilattiin osana vuoden 1939 laivasto-ohjelmaa. Ne olivat paranneltuja Agano-luokan aluksia. Alukset oli suunniteltu toimimaan sukellusvenelaivueiden emälaivoina, joten ne oli varustettu jopa kuudella kellukekoneella.
Niyodon tilaus peruutettiin jo ennen kölinlaskua. Lisäksi vuoden 1942 laivasto-ohjelmaan oli sisällytetty alukset 810-814 ja 5037-5038, mutta niitä ei koskaan tilattu.
Saint-Sauveur-le-Vicomte
Saint-Sauveur-le-Vicomte on kunta Ranskassa Manchen departementissa Normandian alueella. Se sijaitsee Cotentin niemimaalla. Kunnan tärkein nähtävyys on sen 1000-luvulta peräisin oleva linna "Château de Saint-Sauveur-le-Vicomte". Kunnassa oleva benediktiiniläisluostari "Abbaye de Saint-Sauveur-le-Vicomte" on myös perustettu 1000-luvulla. Luostari on tuhoutunut useaan kertaan. Viimeinen tuhoutuminen tapahtui toisen maailmansodan taisteluissa, mutta se on täysin entisöity.
Kirjailija Jules Barbey d’Aurevilly on syntynyt Saint-Sauveur-le-Vicomtessa ja sinne hänet on myös haudattu.
1. deild
1. deild on Färsaarten jalkapallon toiseksi korkein sarjataso. Se on perustettu vuonna 1976. Sitä hallinnoi Färsaarten jalkapalloliitto.
Benedict Wong
Benedict Wong (s. 1971 Salford, Englanti) on brittiläinen näyttelijä. Hän on näytellyt muun muassa elokuvissa "Prometheus", "Yksin Marsissa", "Doctor Strange" ja "" sekä komediasarjoissa "Väärät miehet" ja "IT-porukka". Vuonna 2003 hän oli ehdolla BIFA-palkinnon saajaksi (paras sivuosa) elokuvasta "Dirty Pretty Things". Wong näyttelee Kublai-kaania Netflixin julkaisemassa draamasarjassa "Marco Polo".
Hyppy ikuisuuteen
Hyppy ikuisuuteen ("The Gypsy Moths") on John Frankenheimerin ohjaama yhdysvaltalainen draamaelokuva vuodelta 1969. Lentonäytöksestä toiseen kiertävistä laskuvarjohyppääjistä kertovan elokuvan pääosissa näyttelevät Burt Lancaster, Deborah Kerr ja Gene Hackman. Lancaster ja Kerr olivat yleisölle tuttu romanttinen pari jo vuoden 1953 elokuvasta "Täältä ikuisuuteen", mikä lie vaikuttanut elokuvan suomenkielisen nimen valintaan.
Elokuvan käsikirjoituksen teki James Droughtin romaanin pohjalta William Hanley.
Kiertävä laskuvarjohyppyseurue saapuu pieneen Kansasin kaupunkiin esiintymään Yhdysvaltain itsenäisyyspäivän viikonloppuna heinäkuun alussa. Seurueen nuorimman jäsenen kaupungissa asuva täti, onnettomassa avioliitossa elävä Elizabeth (Kerr) majoittaa seurueen. Ryhmän päällikön Rettigin (Lancaster) ja Elizabethin välillä syttyy romanssi, ja jännitys tiivistyy huipentuakseen laskuvarjonäytökseen.
Vuoden 1969 ensi-illan kriitikko, "The New York Timesin" Vincent Canby, olisi kevyen maan päällä tapahtuvan ihmissuhdetarinan sijasta kaivannut enemmän näyttäviä skydiving-kohtauksia. "Video-oppaassa" vuodelta 1994 Roope Lehtinen kehui näyttävää kuvausta, hyviä näyttelijöitä ja heidän välisiä jännitteitä mutta piti tarinaa Frankenheimerille epätyypillisen kevyenä. Hän antoi elokuvalle kolme tähteä viidestä, mikä vastaa sanallista arviota ”hyvä”.
Reino Nordinin diskografia
Tämä artikkeli on suomalaisen näyttelijä-laulaja-lauluntekijä Reino Nordinin diskografiasta.
Hän julkaisi vuosina 2008–2012 kaksi albumia ja yhden EP:n yhtyeensä Reino & The Rhinosin kanssa. Vuodesta 2013 lähtien hän on esiintynyt käyttäen vain omaa nimeään. Hän uran suurimmat hitit ovat vuonna 2016 julkaistut singlet ”Puhu vaan” ja ”Kato mua silmiin”, jotka ovat molemmat saaneet kultalevyt.
Malombran linnan salaisuus
Malombran linnan salaisuus () on vuonna 1917 valmistunut italialainen mykkäelokuva. Antonio Fogazzaron romaaniin perustuvan kauhuromanttisen melodraaman on ohjannut Carmine Gallone. Sen pääosaa esittää elokuvadiiva Lyda Borelli.
Orvoksi jäänyt Marina di Malombra pakotetaan asumaan setänsä, kreivi Cesare d’Ormengon Comojärvellä sijaitsevassa linnassa siihen saakka, kunnes hän menee naimisiin. Marina menettää järkensä ja luulee olevansa rakkautensa tähden kuollut sukulaistyttö Cecilia. Marina kostaa Cecilian puolesta tappaen setänsä ja rakastajansa Corrado Sillan. Lopuksi hän tekee itsemurhan heittäytymällä alas kalliolta.
Antonio Fogazzaron romaaniin "Malombra" (1881) perustuva "Malombran linnan salaisuus" on yksi harvoista italialaisista kauhuromanttisista elokuvista. Cinesin tuottama ja Carmine Gallonen ohjaama elokuvasovitus on rakennettu kokonaan aikansa suurimpiin elokuvadiivoihin kuuluneen Lyda Borellin imagon ja ekspressionistisen, paikoin groteskinkin tulkinnan varaan. Elokuvan päähenkilö on oikeudeton ja toimettomuuteen alistettu nainen, joka nousee kapinaan, mutta samalla tuhoaa itsensä. Se sisältää myös tyypillisen diivaelokuvan kuva-ainekset kaikkine liioitteluineen.
"Malombran linnan salaisuus" oli yksi italialaisen mykkäelokuvan suurista menestyksistä. Aikalaiskriitikki kiitti sen hienoa kuvausta ja varsinkin aitoja ulkokuvia, mutta piti elokuvan tarinaa suurelle yleisölle liian hitaana ja synkkänä. Myös pääosien esittäjiksi kaivattiin uusia kasvoja. ”Loistokasta filmiä” esitettiin Helsingissä maaliskuussa 1919.
Fogazzoron romaanista on tehty myös kolme muuta elokuvasovitusta: Mario Soldatin "Malombra" vuodelta 1942, vuoden 1974 televisiosarja ja Bruno Gaburron pornahtava versio vuonna 1984.
Elokuvan alkuperäisestä 1705 metrin pituudesta on säilynyt 600 metrin pituinen italiankielinen ensimmäinen kela ja espanjankielinen, Uruguayn elokuva-arkistosta peräisin oleva 1500 metrin versio. Bolognan elokuva-arkiston toteuttama mustavalkoinen restaurointi on julkaistu vuonna 1995 Michele Della Valentinan musiikilla varustettuna VHS-kasettina.
Montebourg
Montebourg on kunta Ranskassa Manchen departementissa Normandian alueella. Se sijaitsee Cotentin niemimaalla. Kunnan nähtävyyksiä ovat kirkko "Église Saint-Jacques de Montebourg" sekä luostari "Abbaye de Montebourg". Montebourgissa on myös ranskalaisen kuvanveistäjän Mathurin Moreaun Jeanne d’Arc-veistos.
Sainte-Mère-Église
Sainte-Mère-Église on kunta Ranskassa Manchen departementissa Normandian alueella. Se sijaitsee Cotentin niemimaalla.
Sainte-Mère-Église oli ensimmäisiä vapautettuja kaupunkeja kun Normandian maihinnousu alkoi 6. kesäkuuta 1944. Laskuvarjojääkäri John Steelen laskuvarjo takertui Sainte-Mère-Églisen kirkon torniin, jonne hän jäi roikkumaan useaksi tunniksi. Tämän muistona kirkon tornissa roikkuu laskuvarjojääkäriksi puettu nukke laskuvarjoineen. Tapahtuman kirjoitti kirjailija Cornelius Ryan kirjaansa Atlantin valli murtuu (The Longest Day), josta tehtiin myös saman niminen elokuva.
1. tammikuuta 2016 neljä kuntaa Beuzeville-au-Plain, Chef-du-Pont, Écoquenéauville ja Foucarville yhdistyivät Sainte-Mère-Églisen kuntaan.
Sing Me to Sleep
Sing Me to Sleep on norjalaisen EDM-artistin Alan Walkerin 3. kesäkuuta 2016 julkaisema single. Kappaleella laulaa norjalainen artisti Iselin Solheim. Musiikkivideo kappaleeseen on kuvattu Hongkongissa.
Kappaleen ensimmäinen teaser julkaistiin Alan Walkerin YouTube-kanavalla 23. toukokuuta 2016, ja kaksi muuta teaseriä vielä ennen kappaleen julkaisemista 3. kesäkuuta. Kappale on tyyliltään samankaltainen kuin sitä edeltänyt single "Faded".
Argja Bóltfelag
Argja Bóltfelag, usein lyhennetään AB, on färsaarelainen jalkapalloseura Argirin kylästä. Seura pelaa maansa korkeimmalla sarjatasolla Effodeildinissä.
FC Suðuroy
FC Suðuroy on färsaarelainen jalkapalloseura Suðuroyn saarelta. Kotiottelunsa seura pelaa Vágurin kylässä. Suðuroy pelaa maansa toiseksi korkeimmalla sarjatasolla 1. deildissä.
B68 Toftir
Tofta Ítróttarfelag, B68 eli B68 Toftir on färsaarelainen jalkapalloseura Toftirin kylästä. Seura pelaa maansa korkeimmalla sarjatasolla Effodeildinissä. Maansa mestaruuden Toftir on voittanut kolmesti: vuosina 1984, 1985 ja 1992.
Skála ÍF
Skála Ítróttarfelag on färsaarelainen jalkapalloseura Skálan kylästä. Seura pelaa maansa korkeimmalla sarjatasolla Effodeildinissä.
Summer Tour 2016
Summer Tour 2016 oli kanadalaislaulaja Celine Dionin yhdestoista konserttikiertue. Kiertue järjestettiin Dionin vuonna 2016 julkaistun ranskankielisen studioalbumin promoamiseksi. Kyseessä on Dionin ensimmäinen ranskankielinen kiertue sitten vuonna 2013 järjestetyn Sans attendre Tour -kiertueen. Yhteensä 28 konserttia kattanut kiertue on Dionin suurin ranskankielinen kiertue vuosina 1995-96 järjestetyn D'eux Tour -kiertueen jälkeen. Konserttisarja alkoi 20. kesäkuuta 2016 Belgian Antwerpenistä ja päättyi 31. elokuuta 2016 Trois-Rivières'een, Quebeciin.
Dionin virallinen verkkosivusto ilmoitti 9. marraskuuta 2015, että Quebecin provinssissa tullaan pitämään kuusi konserttia: neljä Montrealissa, ja kaksi Quebecin kaupungissa. Uskomattoman suuren kysynnän vuoksi Montrealiin lisättiin kuusi konserttia ja Quebeciin kaksi. Pohjois-Amerikassa pidettävien konserttien lukumääräksi saatiin siis neljätoista. 11. marraskuuta ilmoitettiin, että Pariisissa tullaan pitämään kaksi konserttia. Tätä seuraavana päivänä julkaistiin tieto, että myös Antwerpenissä pidetään kaksi konserttia. Pariisin konserttien ensimmäisenä lipunmyyntipäivänä näkyneen suuren kysynnän vuoksi Pariisiin lisättiin neljä ylimääräistä konserttia. Maaliskuussa 2016 julkistettiin yksi konsertti lisää Quebeciin ja kaksi konserttia lisää Pariisiin.
Dionin aviomiehen, René Angelilin kuoleman jälkeen ilmoitettiin, että tuleva ranskankielinen albumi julkaistaisiin vasta myöhemmin vuonna 2016.
12. huhtikuuta 2016, Dion ilmoitti pitävänsä hyväntekeväisyyskonsertin hiljattain rakennetussa amfiteatteri Cogecossa Trois-Rivières'issä, Quebecissä 30. elokuuta 2016. Konsertin tuotto menee Céline Dionin hyväntekeväisyysrahastoon. Konsertissa kuullaan samat laulut kuin muissakin kiertueen konserteissa. Tämä on kiertueen ainoa ulkoilmakonsertti. Toukokuussa 2016 julkistettiin toinen konsertti, joka on 31. elokuuta 2016.
10. toukokuuta 2016 Dion ilmoitti virallisilla verkkosivuillaan, että hän on lisännyt vielä yhden konsertin AccorHotels Arenan konserttisarjaansa. Kahdeksan loppuunmyydyn konsertin päälle lisättiin ylimääräinen 9. heinäkuuta 2016 pidetty konsertti.
European BEST Engineering Competition
Euroopan BEST Engineering Competition (EBEC) on vuosittainen  Board of European Students of Technology-järjestön järjestämä insinööritaitokilpailu. EBEC:n esikarsintakierrokset järjestetään 32 maassa. Kilpailu tarjoaa opiskelijoille mahdollisuuden haastaa itsensä teoreettisen tai käytännön ongelman parissa poikkitieteellisissä neljän hengen tiimeissä. Kilpailussa paneudutaan joko suunnitteluun painottuvaan Team Design- tai ongelmalähtöiseen Case Study-tehtävään.
EBEC-projekti kuuluu BEST:n päähankkeisiin täydentävän opetuksen tarjoamiseksi. Tapahtuman aikana aktiivisilla opiskelijoilla on mahdollisuus soveltaa yliopistossa hankimaansa tietoa, haastaa itseään, laajentaa näköalojansa sekä kehittää luovuuttansa ja vuorovaikutustaitojansa. Näiden keskeisten elementtien ohella EBEC pyrkii myös tukemaan ja kehittämään tekniikan alan opetusta sekä edistämään opiskelijoiden kykyä toimia kansainvälisessä ympäristössä.
Vuoden 2016 EBEC Finaali järjestetään Belgradissa 1-10. elokuuta.
EBEC on yksi suurimmista opiskelijoiden järjestämistä insinöörikilpailuista ja se koostuu kolmesta kierroksesta. 84 Paikallisen kierroksen voittajatiimiä jatkavat 15 aluekilpailuun. Aluekilpailujen voittajat jatkavat finaaliin.
Esikarsintakierrokseen kuuluu 84 paikallista kierrosta 32 maassa. Kierrokset järjestää paikallinen BEST-järjestö (Local BEST Group, LBG).
Kansallinen/Alueellinen Kierros (NRR) järjestetään joko yhden maan sisällä tai monikansallisesti useamman maan kesken. Kierroksen järjestää yksi alueen paikallinen LBG. Tällä hetkellä alueita on yhteensä 15 ja alueellisiin kilpailuihin osallistuu yli 700 opiskelijaa.
EBEC:n alueellisten kilpailujen voittajat kokoontuvat 10-päiväiseen finaaliin. Viimeinen kierros on yhden paikallisen LBG:n järjestämä. Finaalin aikana osallistujilla on mahdollisuus tutustua uusiin ihmisiin eri kulttuureista, tutustua paikalliseen kaupunkiin ja saada yrityskontakteja viimeisenä päivänä järjestettävillä rekrytointimessuilla.
Chun Jung-myung
Chun Jung-myung (, s. 29. marraskuuta 1980 Seoul, Korean tasavalta) on korealainen näyttelijä.
Naka (1925)
Naka () oli Keisarillisen Japanin laivaston Sendai-luokan kevyt risteilijä toisessa maailmansodassa.
Alus tilattiin Yokohaman laivastoarsenaalilta. Sen köli laskettiin 10. kesäkuuta 1922 ja alus laskettiin vesille 24. maaliskuuta 1925. Alus valmistui saman vuoden lopulla 30. marraskuuta.
Alus upotettiin 17. helmikuuta 1944.
Agano (1941)
Agano () oli keisarillisen Japanin laivaston Agano-luokan kevyt risteilijä toisessa maailmansodassa.
Alus tilattiin Sasebon laivastoarsenaalilta, missä köli laskettiin 18. kesäkuuta 1940. Alus laskettiin vesille 22. lokakuuta 1941 ja otettiin palvelukseen 31. lokakuuta 1942.
Alus sijoitettiin palvelukseenotettaessa 4. hävittäjälaivueen johtoalukseksi. Alus osallistui laivueen mukana Guadalcanalin taisteluiden viimeiseen vaiheeseen vuoden 1943 alkukuukausina. Lokakuussa alus siirtyi laivueensa kanssa Rabauliin operoiden Salomoninsaarten alueella. Yhdysvaltain joukkojen noustua maihin Bougainvillessä laivue sai tehtäväkseen iskeä maihinnousulaivastoa vastaan 1.-2. marraskuuta.
Neljän risteilijän ja kuuden hävittäjän osasto kohtasi Yhdysvaltain laivaston Task Force 39:n neljä risteilijää ja kahdeksan hävittäjää joutuen saarroksiin. "Aganon" onnistui paeta vain vähin vaurioin. Alus vaurioitui kuitenkin pahoin "USS Saratogan" ja "USS Princetonin" lentokoneiden hyökätessä Rabauliin 5. marraskuuta sekä uudessa TF38:n koneiden ilmahyökkäyksessä 11. marraskuuta, jolloin alukseen osui torpedo.
Alus määrättiin Trukilla tehtyjen tilapäiskorjausten jälkeen palaamaan Japaniin telakalle. Matkalla alukseen osui 16. helmikuuta 1944 Yhdysvaltain laivaston sukellusveneen "USS Skaten" laukaisema torpedo, joka upotti "Aganon" seuraavana päivänä noin 160 merimailia Trukilta pohjoiseen.
Noshiro (1942)
Noshiro () oli Keisarillisen Japanin laivaston Agano-luokan kevyt risteilijä toisessa maailmansodassa.
Alus tilattiin Yokosukan laivastoarsenaalilta. Sen köli laskettiin 4. syyskuuta 1941 ja alus laskettiin vesille 19. heinäkuuta 1942. Alus otettiin palvelukseen 30. kesäkuuta 1943.
Yahagi (1942)
Yahagi () oli Keisarillisen Japanin laivaston Agano-luokan kevyt risteilijä toisessa maailmansodassa.
Alus tilattiin Sasebon laivastoarsenaalilta. Sen köli laskettiin 11. marraskuuta 1941 ja alus laskettiin vesille 25. lokakuuta 1942. Alus otettiin palvelukseen 29. joulukuuta 1943.
Alus upotettiin 7. huhtikuuta 1945.
Sakawa (1944)
Sakawa () oli Keisarillisen Japanin laivaston Agano-luokan kevyt risteilijä toisessa maailmansodassa.
"Sakawa" tilattiin Sasebon laivastoarsenaalilta. Sen köli laskettiin 25. marraskuuta 1942 ja alus laskettiin vesille 9. huhtikuuta 1944. Alus otettiin palvelukseen vielä saman vuoden lopulla 30. marraskuuta.
"Sakawa" lähti 18. maaliskuuta 1946 Yokosukasta Eniwetokin atollille. Aluksella oli Jesse E. Miller johtama 165 miehen yhdysvaltalaismiehistö ja yksitoista japanilaista, joiden tehtävänä oli opettaa yhdysvaltalaisille aluksen käyttöä. "Sakawan" kanssa matkasi "Nagato", jolla oli myös yhdysvaltalaismiehistö.
"Nagato" otti rikkoutuneen "Sakawan" hinaukseensa kymmenen päivää matkaanlähdön jälkeen. Yksi "Nagaton" kattiloista hajosi pian tämän jälkeen, minkä lisäksi sen polttoaine loppui alusten ollessa noin 480 kilometrin päässä määränpäästään. "Nagaton" miehistö lähetti avunpyynnön Eniwetokin atollille, minkä jälkeen alukset jäivät odottamaan apua. Yokohamaan matkalla ollut öljytankkeri "Nickjack Trail" lähti apuun, mutta se ajaa karille.
Alusten luokse saapui lopulta 30. maaliskuuta kaksi yhdysvaltalaista hinaajaa, jotka ottavat alukset hinaukseen Eniwetokille, jonne "Sakawa" saapuu kahta päivää myöhemmin, neljä päivää "Nagaton" edellä.
Huhtikuussa 1946 "Sakawaa" sabotoi viisi Yhdysvaltain laivaston merimiestä, jotka päättivät vaurioittaa alusta siten, että se jouduttaisiin poistamaan käytöstä, sillä merimiehet halusivat saada vapautuksen sillä palvelemisesta. Miehet rikkoivat aluksen polttoainejärjestelmän ja kaatoivat hiekkaa öljy- ja vesipumppuihin. Lisäksi he rikkoivat erilaisia mittareita ja polttoöljyventtiileitä, sekä leikkasivat korkeapaineisen höyryn syöttöputket poikki. Sabotaasi ei tuottanut miesten odottamaa tulosta, sillä he joutuivat syytteeseen, eivätkä saaneet vapautusta palveluksesta, kuten olivat odottaneet. Alusta korjattiin sabotaasin jälkeen neljä päivää.
"Sakawa" päätettiin siirtää toukokuussa 1946 noin 320 kilometrin päässä sijaitsevalle Bikinin atollille, jossa sitä käytettiin operaatio Crossroadsin Able-ydinkokeen maalina yhdessä "Nagaton" kanssa. "Sakawan" kannelle asetettiin häkeissä sikoja, apinoita, vuohia, kanoja, marsuja, rottia ja hiiriä, joita oli tarkoitus käyttää kokeen aiheuttaman säteilyn vaikutusten tutkimiseen. Alus hinattiin maalina olleen "USS Nevadan" paapuurin puolelle.
Able-koe toteutettiin 1. heinäkuuta. Pommi putosi "Sakawan" tyyrpuurin puolelle, noin 450 metriä aluksen perästä. Räjähdys vaurioitti alusta huomattavasti. Se paloi yhtäjaksoisesti 24 tuntia alkaen samalla upota, koska paineaalto oli saanut aikaan reiän sen perään. Alus yritettiin vaurioistaan huolimatta hinata rantaan uppoamisen estämiseksi. "USS Achomawi" yritti 2. heinäkuuta tuloksetta saada sen siirrettyä useaan kertaan. Hinausvaijeri jouduttiin lopulta leikkaamaan. "Sakawa" kaatui noin kello 10.42 ja upposi perä edellä laguuniin.
Ōyodo (1942)
Ōyodo () oli Keisarillisen Japanin laivaston Ōyodo-luokan kevyt risteilijä toisessa maailmansodassa.
Alus tilattiin Kuren laivastoarsenaalilta. Sen köli laskettiin 14. helmikuuta 1941 ja alus laskettiin vesille 2. huhtikuuta 1942. Alus otettiin palvelukseen 28. helmikuuta 1943.
Alus upotettiin 28. heinäkuuta 1945.
Sainte-Marie-du-Mont (Manche)
Sainte-Marie-du-Mont on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla.
Sainte-Marie-du-Montin rannikko kuului Normandian maihinnousun suunnitelmissa osana kohdetta nimellä Utah Beach, joka oli maihinnousun pääkohteita. Rannikolla olevassa maihinnousumuseossa ("Musée du Débarquement Utah Beach") käy vuosittain noin 120 000 vierasta. Museo on rakennettu vuonna 1962 juuri siihen paikkaan, jossa amerikkalaiset sotilaat tekivät 6. kesäkuuta 1944 maihinnousun.
Kirjailija Paul-Jacques Bonzon syntyi Sainte-Marie-du-Montissa
Condé-sur-Vire
Condé-sur-Vire on kunta Ranskassa Manchen departementissa Normandian alueella. Se sijaitsee Virejoen varrella.
1. tammikuuta 2016 Le Mesnil-Raoultin kunta liittyi Condé-sur-Viren kuntaan.
Condé-sur-Viressä on Elle & Vire maitotuotteita valmistava tehdas. Yrityksen juuret ulottuvat 1940-luvulla perustettuun osuuskuntaan, jossa Elle- ja Virejokien laaksoissa olleet maidontuottajat yhdistivät voimansa.
Takao (1930)
Takao () oli Keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa.
Alus tilattiin Yokosukan laivastoarsenaalilta ja sen köli laskettiin 28. huhtikuuta 1927. Alus laskettiin vesille 12. toukokuuta 1930 ja se otettiin palvelukseen 31. toukokuuta 1932.
Aluksella ollut brittimiehistö upotti aluksen 27. lokakuuta 1946.
Atago (1930)
Atago () oli keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa.
Alus tilattiin Kuren laivastoarsenaalilta ja sen köli laskettiin 28. huhtikuuta 1927. Alus laskettiin vesille 16. kesäkuuta 1930 ja se otettiin palvelukseen 30. maaliskuuta 1932.
Pierfrancesco Favino
Pierfrancesco Favino (s. 24. elokuuta 1969 Rooma, Italia) on italialainen näyttelijä. Hänen tunnettuja roolitöitään ovat muun muassa Kristoffer Kolumbus elokuvassa "Night at the Museum – yö museossa", kenraali Glozelle elokuvassa "" sekä Ernesto Olivetti elokuvassa "Enkelit ja demonit".
Vuonna 2006 Favino palkittiin ”Italian Oscarilla” eli David di Donatello -palkinnolla roolistaan rikoselokuvassa "Romanzo Criminale". Vuonna 2008 hän näytteli partisaania Spike Leen ohjaamassa elokuvassa "Santa Annan ihme" ja vuonna 2012 anarkisti Giuseppe Pinelliä elokuvassa "Romanzo di una strage", josta hän jälleen sai David-palkinnon.
Prokiraalisuus
Prokiraalisuus tarkoittaa sellaista molekyylirakennetta, josta voi yhdellä reaktioaskeleella muodostua kiraalinen rakenne. Prokiraalisuudella on useita määritelmiä, jotka voivat olla osittain ristiriitaisia. Yleisesti käytettyjä määritelmiä ovat, että prokiraalisen molekyylin tulee sisältää vähintään yksi atomi, josta voi reaktiaskeleella muodostua kiraalinen keskus, tämä on niin sanottu prokiraalinen keskus, tai että molekyyli sisältää tooppisen ryhmän, eli ryhmän jonka korvautuminen johtaa joko enantiomeerin tai diastereomeerin muodostumiseen. Mikäli molekyylistä muodostuu kiraalinen kahdessa vaiheessa kutsutaan sitä proprokiraaliseksi. Monissa biokemiallisesti tärkeissä reaktioissa on prokiraalisia molekyylejä, joista muodostuu entsyymien katalysoimana kiraalisia molekyylejä.
Mikäli orgaanisen yhdisteen rakenteessa on tetraedrimäinen sp-hybridisoitunut hiiliatomi, johon on sitoutunut kolme erilaista atomiryhmää, joista kaksi on ekeskenään samoja, muodostuu toisen tällaisen ryhmän korvautuessa kiraalinen molekyyli. Tämän molekyylin hiiliatomi on prokiraalinen keskus ja keskenään samankaltaiset ryhmät ovat enantiotooppisia, mikä tarkoittaa sitä, että toisen niistä korvautuessa muodostuu enantiomeereja. Jos molekyylissä on jo valmiiksi kiraalinen ryhmä ovat korvautuvat ryhmät diastereotooppisia ja korvautumisreaktiossa muodostuu diastereomeerejä. Keskenään samankaltaisia ryhmiä kutsutaan nimityksillä pro-R tai pro-S riippuen siitä, mikä on muodostuvan stereokeskuksen konfiguraatio. Mikäli konfiguraatio on R, on korvautunut ryhmä pro-R ja vastaavasti pro-S-rymän korvautuessa muodostuu S-enantiomeeri.
Orgaaninen yhdiste on tasomainen hiilistomin kohdalta hiiliatomin ollessa sp-hybridisoitunut. Esimerkkejä tällaisista yhdisteistä ovat karbonyyliyhdisteet. Prokiraalisia karbonyyliyhdisteitä ovat esimerkiksi aldehydit ja ketonit, joiden alkyyliryhmät ovat keskenään erilaisia. Näiden molekyylien prokiraalinen keskus on karbonyyliryhmän hiiliatomi, joka reagoi additioreaktiolla muodostaen kiraalisen yhdisteen. Tällaisissa tapauksissa prokiraalinen keskus on tasomainen ja additioreaktio voi tapahtua kummalta puolelta tahansa. Re-puoli on se puoli, jonka suunnalta additioreaktion tapahtuessa muodostuu R-isomeeri ja mikäli reaktio tapahtuu si-puolelta muodostuu S-isomeeri.
Mehiläinen (aikakauslehti 1916–1939)
Mehiläinen oli vuosina 1916–1939 ilmestynyt suomalainen aikakauslehti. Se oli Suomen Mehiläishoitajain Liiton äänenkannattaja. Sen päätoimittaja oli vuodesta 1916 kirkkoherra Alfred Mäkinen. Lehti ei ilmestynyt vuonna 1926.
Sen jatkajaksi on perustettu 1946 Mehiläistalous ja vuonna 1984 Mehiläinen.
Dejan Govedarica
Dejan Govedarica (, s. 2. lokakuuta 1969 Zrenjanin, Serbia, Jugoslavian SLT) on serbialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.
Govedarica edusti kotimaassaan Proleter Zrenjaninia ja Vojvodinaa. Ulkomailla hän edusti alankomaalaisia Volendamia, RKC Waalwijkia ja NEC Nijmegeniä sekä italialaista Lecceä. Hän pelasi yhteensä 171 Eredivisien ja 21 Serie A:n ottelua.
Jugoslavian maajoukkueessa Govedarica pelasi 27 ottelua ja teki kaksi maalia vuosina 1994–2000. Hän oli mukana MM-kilpailuissa 1998 ja EM-kilpailuissa 2000. EM-kilpailuiden 2000 puolivälierässä Alankomaita vastaan Govedarica teki oman maalin Jugoslavian hävitessä 1–6.
Maya (1930)
Maya () oli keisarillisen Japanin laivaston vuonna 1930 vesillelaskettu Takao-luokan raskas risteilijä toisessa maailmansodassa.
Alus tilattiin Kawasakin Koben telakalta, missä köli laskettiin 4. joulukuuta 1928. Alus laskettiin vesille 8. marraskuuta 1930 ja otettiin palvelukseen 30. kesäkuuta 1932.
Alus upposi sukellusveneen torpedoimana 23. lokakuuta 1944.
Kilometrihinnoiteltu autovakuutus
Kilometrihinnoiteltu autovakuutus on vakuutus, jonka hintaan vaikuttavat ajoneuvolla ajettavat kilometrit. Ajokilometritiedot voivat perustua vakuutuksenottajan ilmoitukseen tai niitä voidaan mitata ajoneuvoon asennettavalla laitteella.
Maailmalla kilometrihinnoiteltu autovakuutus tunnetaan esimerkiksi nimillä "Usage-based insurance" tai "Pay as you drive".. Ajomäärään perustuvan vakuutushinnoittelun etuja ovat muun muassa
Éric Deflandre
Éric Deflandre (s. 2. elokuuta 1973 Liège, Belgia) on belgialainen ammattilaisuransa lopettanut jalkapalloilija. Pelipaikaltaan hän oli oikea laitapuolustaja.
Deflandre pelasi RFC Liègessä, Germinal Ekerenissä, Club Bruggessa, Standard Liègessä, RWDM Brusselsissa ja Denderissä yhteensä 367 Belgian pääsarjan ottelua sekä Liersessä 21 ottelua Belgian toiseksi korkeimmalla sarjatasolla. Hän voitti Belgian-mestaruuden Club Bruggessa kaudella 1997–1998. Deflandren ainoa seura ulkomailla oli ranskalainen Lyon, jossa hän pelasi neljä kautta ja yhteensä 91 Ligue 1:n ottelua vuosina 2000–2004 voittaen kolme peräkkäistä Ranskan-mestaruutta (2001–2002, 2002–2003 ja 2003–2004).
Belgian maajoukkueessa Deflandre pelasi 57 ottelua vuosina 1996–2005. Hän oli mukana MM-kilpailuissa 1998 ja 2002 sekä EM-kilpailuissa 2000.
Torigny-les-Villes
Torigny-les-Villes on kunta Ranskassa Manchen departementissa Normandian alueella. Se perustettiin 1. tammikuuta 2016 jolloin neljä kuntaa Brectouville, Giéville, Guilberville ja Torigni-sur-Vire yhdistyivät uudeksi kunnaksi. Uuden kunnan keskuspaikka on Torigni-sur-Vire.
Torigni-sur-Viressä oleva 1500-luvulta peräisin oleva linna "Château des Matignon" on alueen tärkein nähtävyys. Nykyään linna toimii kaupungintalona ja siellä on myös Torigni-sur-Viressä syntyneelle kuvanveistäjälle Arthur Le Ducille omistettu museo.
Viestijuoksun Suomen-mestaruuskilpailut 2016
Viestijuoksun Suomen-mestaruuskilpailut 2016 järjestettiin 2.–3. heinäkuuta Helsingissä.
Tapiola (Sastamala)
Tapiola on kylä Tyrväällä Sastamalan kaupungissa Pirkanmaalla. Kylä sijaitsee suunnilleen Houhajärven ja Ylistenjärven välissä Punkalaitumentien varrella. Kylään kuuluvat myös Moitusmaa ja Ylistenjärvenmaa. Näiden yhteenlaskettu asukasluku on noin 300.
Tapiolan alkuperäinen kylätontti sijaitsee Tapiolanjärven rannalla. Varhaisin maininta kylästä on vuodelta 1479. 1600-luvulle tultaessa kylässä oli kolme tilaa: Laurila, Nikkilä ja Heikkilä. Kylän nykyinen asutus on levinnyt laajalle entisille Tyrvään takamaille, minkä vuoksi Tapiolan kyläalue on hyvin pirstaleinen.
Tapiolassa on myös kaksi suojeltua vesistöä, Keskistenjärvi ja Hanhijärvi.
Hambye
Hambye on kunta Ranskassa Manchen departementissa Normandian alueella. Kunnan tärkein nähtävyys on sen 1100-luvulta peräisin oleva benediktiiläisluostari "Abbaye de Hambye". Se on nimetty historialliseksi monumentiksi ja se on yksi parhaiten säilyneitä keskiaikaisia luostareita Normandiassa.
Chōkai (1931)
Chōkai () oli keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa.
Alus tilattiin Mitsubishin Nagasakin telakalta ja sen köli laskettiin 26. maaliskuuta 1928. Alus laskettiin vesille 5. huhtikuuta 1931 ja se otettiin palvelukseen 30. kesäkuuta 1932.
Hehkuu
"Hehkuu" on suomalaisen rap-duo JVG:n single, joka julkaistiin 13. toukokuuta 2016. Kappaleen ovat tehneet duon jäsenet Jare ja VilleGalle sekä Antti Riihimäki ja Teemu Brunila. Kappaleen julkaisivat PME Records ja Warner Music Finland.
Iltalehti kuvaili kappaletta "ehkä yhtyeen uran rauhallisimmaksi, hempeäksi tunnelmointikappaleeksi". VilleGalle vahvisti kappaleen julkaisun yhteydessä, että kertosäkeen laulaa kappaleen tekemiseenkin osallistunut Teemu Brunila. Brunila oli ollut tekemässä myös duon aiempia hittejä "Tarkenee" ja "Paluu tulevaisuuteen", ja häntä oli epäilty kappaleiden kertosäkeiden laulajaksi, mutta tätä ei ollut aiemmin virallisesti vahvistettu.
Suomen virallisella listalla "Hehkuu" nousi suoraan kärkipaikalle sekä single- että latauslistalla viikolla 20/2016.
Ning Hai -luokka
Ning Hai -luokka oli Kiinan laivaston kahden aluksen muodostama kevyt risteilijäluokka.
Alukset olivat japanilaisten suunnittelemia. Ne olivat hyvin aseistettuja, mutta heikosti suojattuja ja suhteellisen hitaita. Lukuun ottamatta kantta ja torneja, joissa oli tuuman panssarointi, aluksen suojana oli ainoastaan konehuoneiden luodinkestäviksi tehdyt seinät.
Coutances
Coutances on kunta Ranskassa Manchen departementissa Normandian alueella. Se on alueen hallinnollinen keskus.
Ensimmäisellä vuosisadalla eaa. kaupunki tunnettiin nimellä Cosedia, joka oli Unelles kelttiheimon pääkaupunki. 300-luvulla kaupungin nimeksi tuli Coutances. 400-luvulla kaupunki sai piispanistuimen ja 1200-luvulla rakennettiin nykyinen katedraali. Satavuotisen sodan aikana vuosina 1418-1449 kaupunki oli englantilaisten hallinnassa. 1400- ja 1500-luvuilla alkoi kaupungin käsityöteollisuus ja kauppa vilkastua. Coutancesin ainoa teollisuus oli tekstiilien valmistus vielä Ranskan toisen keisarikunnan aikaan saakka, ja teollisuus alkoi kehittyä kunnolla vasta kun kaupunkiin saatiin ensimmäinen rautatie vuonna 1878. Rautatien myöhäisen valmistumisen takia kaupunkiseutu pysyi kauan maatalousalueena. Toisen maailmansodan pommituksissa 6. – 13. kesäkuuta 1944 kaupungista tuhoutui 60%, mutta kaupunki rakennettiin kuitenkin uudestaan entiselleen.
Gaëtan Englebert
Gaëtan Englebert (s. 11. kesäkuuta 1976 Liège, Belgia) on belgialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.
Englebert edusti valtaosan urastaan belgialaista Club Bruggea, jossa hän pelasi yhdeksän kautta ja yhteensä 254 Belgian pääsarjan ottelua. Hän voitti seurassa Belgian-mestaruuden kausina 2002–2003 ja 2004–2005 sekä Belgian cupin kausina 2001–2002, 2003–2004 ja 2006–2007. Englebert pelasi Belgian pääsarjassa lisäksi kaksi kautta ja 66 ottelua Sint-Truidenissa. Belgian alemmilla sarjatasoilla hän edusti Liègeä ja Coxydea. Ulkomailla Englebert pelasi kolmen kauden ajan edustaen Toursia ja Metziä yhteensä 95:ssä Ranskan Ligue 2:n ottelussa.
Belgian maajoukkueessa Englebert pelasi kahdeksan ottelua vuosina 2001–2003 ja yhden vuonna 2006. Hän oli mukana MM-kilpailuissa 2002.
Adasaurus
Adasaurus (nimen merkitys: "Adan lisko") on sukupuuttoon kuollut, dromaeosaurien heimoon kuulunut teropodi. Se eli myöhäisliitukaudella Campania-vaiheen lopulta varhaiselle Maastrichtian-vaiheelle noin 72–66 miljoonaa vuotta sitten. "Adasaurus" oli lihansyöjä, ja sen fossiileita on löydetty Bajanhongorin provinssissa Mongoliassa sijaitsevasta kuuluisasta Nemegtin muodostelmasta.
"Adasauruksen" pituus oli noin 1,8 metriä, korkeus noin puoli metriä ja paino noin 15 kilogrammaa. Muiden dromaeosaurien tapaan "Adasaurus" metsästi toisia eläimiä, melko todennäköisesti muita dinosauruksia. Sillä oli molemmissa jaloissa yksi muita kynsiä suurempi sirppikynsi, joita se käytti ensisijaisesti saaliin tappamisessa haavoittamalla sitä niillä. "Adasauruksella" saattoi olla höyheniä.
"Adasauruksesta" ollaan löydetty osittainen kallo sekä kaksi epätäydellistä luurankoa. Paleontologi Rinchen Barsbold löysi fossiileita vuonna 1983 ja nimesi dinosauruksen vielä samana vuonna. "Adasaurus" on saanut nimensä mongolialaisessa mytologiassa esiintyvän pahan hengen Adan mukaan. Lajinimi "mongoliensis" ollaan annettu dinosauruksen löytöpaikan Mongolian mukaan.
"Adasaurus" oli läheistä sukua muun muassa "Dromaeosaurukselle" ja "Utahraptorille".
St1 Deep Heat
St1 Deep Heat on suomalainen ener­gia­yh­tiö, joka on osa St1 Nordic-konsernia. Se on poraamassa Espooseen kahta geotermistä energiaa hyödyntävää reikää yhteistyössä Fortumin kanssa. Hanke on toteutuessaan Suomen ensimmäinen geotermisellä energialla toimiva teollisen mittakaavan lämpölaitos.
Laitoksen kahdesta porattavasta reiästä toinen on porattu, ja jälkimmäisen on tarkoitus valmistua vuoden 2019 loppupuolella.
Voimalan tarkoitus on valmistuessaan tuottaa lämpöä Fortumin kaukolämpöverkkoon. Jos pilottiprojekti onnistuu, vastaavaa tekniikkaa voidaan hyödyntää muuallakin Suomessa. Valmistuttuaan geoterminen lämpölaitos ei juuri näy, sillä sen maanpäällinen yksikkö mahtuu tontilla jo olevan lämpökeskuksen sisälle.
Tähän asti Fortumin kaukolämpövoimala on käyttänyt energialähteenään venäläistä maakaasua. Kaukolämpöverkkoja on käytössä eri puolella Suomea, Pohjoismaissa sekä muualla Euroopassa ja Pohjois-Amerikassa. Jos prosessista saadaan taloudellisesti kannattavaa, reikiä porataan paljon lisää. Pilottihankkeelle Suomi on hyvä paikka, sillä Suomen kallioperä on niin kova ja kivinen, että jos poraus onnistuu Suomessa, se onnistuu todennäköisesti muuallakin.
Marraskuussa 2014 uutisoitiin, että St1 alkaa rakentaa Espooseen Suomen ensimmäistä geotermisellä energialla toimivaa teollisen mittakaavan lämpölaitosta. Tuotantolaitokselle haettiin paikkaa Fortumin lämpölaitoksen alueelta Otaniemestä tai Kivenlahdesta. Toukokuussa 2015 kerrottiin, että poraukset alkavat Otaniemessä. Uutisen mukaan voimalan suunniteltiin olevan tuotannossa helmikuussa 2017. Kaivojen porauksesta vastasi Strada Energy.
Reikien tarvittavan syvyyden arvioitiin olevan jotakin kuuden ja kahdeksan kilometrin väliltä, mikä teki laitoksen toteutuksesta haastavan, sillä yhtä syviä reikiä ei vielä maailmasta löytynyt. Työn edetessä paljastui, että 6,4 kilometriä riittää. Pohjalla 121-asteinen vesi on maan pinnalle nostettuna 110-asteista, mikä riittää kaukolämpöverkon tarpeisiin.
Hanke on koko paitsi koko St1 Nordic -konsernin suurin investointi myös yksi Suomen uusiutuvan energian kärkihankkeita, jolle Työ- ja elinkeinoministeriö on myöntänyt investointitukea 9,6 miljoonaa euroa vuoteen 2018 mennessä. Tekes taas on antanut 0,9 miljoonaa euroa hankkeeseen liittyvään tieteelliseen tutkimukseen, jonka avulla kehitetään alaan liittyvää osaamista Suomessa. Geolämpövoimaloita on käytössä jo esimerkiksi Ranskassa ja Yhdysvalloissa. Hanke maksaa 70 miljoonaa euroa ja St1:n tavoitteena on kehittää siitä päästötön syvälämpövoimalan konsepti, jota voidaan viedä ulkomaille.
St1 Deep Heatin toimitusjohtaja Jari Suominen totesi keväällä 2018, ettei hankkeesta tule koskaan taloudellisesti kannattavaa, vaan sen on tarkoitus olla tuotekehityshanke. Hankkeen avulla saadaan kuitenkin kokemusta ja osaamista, jota voi viedä ulkomaille: kovan kiven poraamista, vesiporaustekniikkaa ja veden virtauksen tutkimista.
Kodinhoito
Kodinhoito on kodin siisteyden ja perusasioiden toimivuuden ylläpitoa.
Kodinhoitoon kuuluu siivoaminen eli kodin siistiminen roskista, pölystä tai liasta. Siivoamisessa voidaan käyttää apuvälineinä esimerkiksi siivousliinaa, harjaa, moppia tai pölynimuria.
Kaidu
Kaidu (s. noin 1235 – k. 1301) oli Tšagatain kaanikunnan "de facto" hallitsija vuosina 1269–1301. Hän oli Tšingis-kaanin pojanpojanpoika ja Ögödei-kaanin pojanpoika. Hän soti 30 vuotta Kublai-kaania vastaan, mutta ei onnistunut syöksemään tätä vallasta. Vuonna 1301 Kaidu kärsi tappion Karakorumin lähellä käydyssä taistelussa, ja hänet surmattiin pakomatkan aikana
Kaidun tytär Khutulun osallistui isänsä mukana taisteluihin ja sai maineen pelottomana soturina. Khutulun on esikuvana lukuisille "Turandot"-tarinoille, joista tunnetuin on Giacomo Puccinin ooppera.
Portbail
Portbail on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Kunnan nähtävyyksiä on 1000-luvulla valmistunut kirkko "Notre-Dame de Portbail".
Aleksandr Jeremin
Aleksandr Mihailovitš Jeremin (, "Jerjomin"; 21. elokuuta 1872 – kesäkuu 1920) oli venäläinen kenraalimajuri, joka toimi Suomen santarmihallituksen viimeisenä päällikkönä vuosina 1913–1917. Hän osallistui toimiin jääkäriliikettä vastaan.
Jeremin palveli upseerina vuodesta 1891 Venäjän ratsuväessä ja vuodesta 1903 santarmijoukoissa. Hänet ylennettiin 1906 everstiluutnantiksi ja 1908 everstiksi. Hän toimi vuosina 1908–1910 Tbilisin kuvernementin santarmipäällikkönä. Vuosina 1910–1913 hän johti Venäjän sisäministeriön poliisiosaston salaista erikoisosastoa, joka keskittyi vallankumouksellisten puolueiden vakoiluun ja silmällä pitoon. Jeremin nimitettiin Suomen santarmihallituksen johtoon kesäkuussa 1913. Maailmansodan puhjettua seuraavana vuonna Suomen santarmilaitos sai sotatilan nojalla aiempaa suuremmat poikkeusvaltuudet. Jeremin sai joulukuussa 1915 ylennyksen kenraalimajuriksi. Kun Suomessa tapahtunut jääkärivärväys tuli venäläisten viranomaisten tietoon syksyllä 1915, Jereminillä oli aluksi tärkeä rooli asian selvittelyssä. Osin hänen aloitteestaan jutun tutkiminen keskitettiin helmikuussa 1916 valtioneuvos Nikolai Maškevitšille, mutta Jeremin oli mukana tutkinnassa ja jääkäriliikkeeseen kohdistetuissa vastatoimissa tämän jälkeenkin. Hänet erotettiin helmikuun vallankumouksen yhteydessä 16. maaliskuuta 1917.
Venäjän sisällissodan aikana Jeremin toimi valkoisiin armeijoihin kuuluneen Uralin armeijan päämajoitusmestarina. Sodan loppuvaiheessa Uralin armeija joutui perääntymään Gurjevista Fort Aleksandrovskiin Kaspianmeren itärannalle ja sieltä edelleen Persian puolelle. Jeremin oli yksi perääntymisretken johtajista ja erään tiedon mukaan hän kuoli sen aikana kesäkuussa 1920 malariaan. Hänet haudattiin Shahrudiin Persiaan.
Callum Ilott
Callum Ilott (s. 11. marraskuuta 1998 Cambridge, Cambridgeshire, Englanti) on brittiläinen moottoriurheilija. Hän kuului vuonna 2015 Red Bullin nuorten kuljettajien kehitysohjelmaan.
Ilott on ajanut Karting-sarjoissa menestyksekkäästi ja voittanut useita mestaruuksia. Hän aloitti uran vuonna 2008 ja voitti vuonna 2011 ensimmäisen mestaruutensa Formula Kart Stars KF3-luokassa. Samana vuonna hän oli Saksan Kartingin mestaruussarjassa kolmas. Vuonna 2012 Ilott voitti KF3-luokassa WSK Master Series -luokan mestaruuden ja vuosina 2012-2013 WSK Final Cup -luokan mestaruuden. Vuonna 2014 hän voitti WSK Super Master Series ja Euroopan KF Championship -luokkien mestaruudet.
Vuonna 2015 Ilott aloitti kilpauransa Euroopan Formula 3 -sarjassa Red Bullin tukemana kuljettajana. Hän saavutti kauden aikana yhden palkintosijan ja 65.5 pistettä sijoittuen sarjan 12:ksi. Samana vuonna hän ajoi Toyota Racing Series -sarjassa, sekä ajanut perinteiset Formula 3 Masters ja Macaon Grand Prix -kilpailut. Vuonna 2016 Ilott jatkoi Euroopan F3 -sarjassa kilpailemista.
Querqueville
Querqueville on entinen kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Querquevillen nähtävyyksiä ovat Saint-Germainin kappeli sekä 1700-luvulta peräisin oleva linna Château de Querqueville, joka toimi viime vuodet kunnantalona.
Kunta liitettiin 1. tammikuuta 2016 perustettuun Cherbourg-en-Cotentin kuntaan yhdessä neljän muun kunnan kanssa, jotka olivat Cherbourg-Octeville, Équeurdreville-Hainneville, La Glacerie ja Tourlaville.
Oleksandr Zintšenko
Oleksandr Volodymyrovytš Zintšenko (, s. 15. joulukuuta 1996 Radomyšl, Polesia) on ukrainalainen jalkapalloilija, joka edustaa Englannin Valioliigan Manchester Citya.
Zintšenko aloitti uransa Šah’tar Donetskin juniorijoukkueessa, jossa hän pelasi heinäkuuhun 2014 asti. Zintšenko piti noin puolen vuoden tauon urastaan, kunnes siirtyi Venäjän jalkapalloliigan Ufan joukkueeseen helmikuussa 2015. Englannin Valioliigan Manchester City osti hänet heinäkuussa 2016.
Zintšenko pelasi kauden 2016–2017 lainalla PSV Eindhovenissa. Hän pelasi 12 ottelua Eredivisiessä ja neljä ottelua mestarien liigassa. Hän pelasi myös PSV:n alle 21-vuotiaiden joukkueessa. Ensimmäisen ottelunsa Manchester Cityn edustusjoukkueessa hän pelasi liigacupin ottelussa Wolverhamptonia vastaan lokakuussa 2017.
Zintšenko teki maajoukkuedebyyttinsä Ukrainan paidassa 21. lokakuuta 2015 Euroopan-mestaruuskilpailujen 2016 karsintaottelussa Espanjaa vastaan. Hänestä tuli Ukrainan nuorin maalintekijä 19 vuoden ja 214 päivän iässä 29. toukokuuta 2016 ystävyysottelussa Romaniaa vastaan. Zintšenko kuului Ukrainan joukkueeseen kesä–heinäkuussa 2016 pelatussa EM-lopputurnauksessa ja pelasi Ukrainan kaikissa kolmessa ottelussa.